वर्ष 2017-18 के आंकड़ों के अनुसार नगर परिषद की वार्षिक आय लगभग 2 करोड़ 85 लाख 98 हजार 468 रुपए रही है। हिमाचल प्रदेश म्यूनिसिपैलिटी एक्ट 1994 की धारा 3 (2) के अंतर्गत यह शर्तें पूरी होने पर ही नगर परिषद को नगर निगम का दर्जा दिया जा सकता है। पालमपुर नगर परिषद का विस्तारीकरण कर साथ लगती पंचायतों को इससे जोड़े जाने का जो होमवर्क किया जा रहा है उसमें जनसंख्या का आंकड़ा पूरा होता दिख रहा है। बताया जा रहा है जो ब्लू प्रिंट तैयार किया जा रहा है उसमें पंचायतों को मिलाकर जनसंख्या का आंकड़ा 58 हजार से 62 हजार के मध्य बैठ रहा है।